Francine`s Venue & Farmhouse - Trou Venue in Limpopo - Mooi Troues
Francine's Venue & Farmhouse is geleë in die pragtige Laeveldstreek van Limpopo. Dit is naby die dorpie Hoedspruit, 'n buurman van die Nasionale Krugerwildtuin, ongeveer 400km vanaf Pretoria en Johannesburg. Die venue is op 'n werkende sitrusplaas met die geur van lemoene en pomelo's wat vars in die lug hang. Hier vorm die majestueuse Drakensberg asook die bekende Blyde Canyon, die asemrowende agtergrond van jou troue. 'n Ou tabakstoor wat uit die vorige eeu dateer is omskep tot 'n prentjiemooi onthaal-fasiliteit en dit alles vorm die ideale agtergrond vir die mees onvergeetlike foto's.
Ons spesialiseer in enige troues; van klein en intiem tot soveel as 180 gaste. Ons aangrensende gastehuis kan 18 gaste akkommodeer in 9 pragtige landelike kamers.
Ons is 'n gedugte span met n passie vir onthale uit die boonste rakke. Ons bly op hoogte van die nuutste tendense maar ons ideale bruid is iemand wat saam met ons kan reis en wat haar unieke styl wil uitleef. Ons is kreatief en glo daar lê elegansie in onderbeklemtoonde eenvoud.
Ons is bekend vir ons kos en bedien die heerlikste geregte gemaak van plaaslike produkte. Die kos en die mooi opdiening daarvan, sal vir die trou-gaste n onvergeetlike ervaring wees wat hulle met al hulle sintuie sal kan beleef. Kom ervaar 'n wegbreek-troue wat n ideale afskop gaan wees vir n wonderlike toekoms saam!
Foto Krediet Bo: Fotograaf Maryke Albertyn
Foto Krediet Bo: Dust and Dreams Photography
Foto Bo Regs: Alicia Landman
Kyk na Francine`s Venue & Farmhouse
Tannie Hendrien is 'n ster. Niks was ooit te veel vir haar nie. Sy het uit haar pad gegaan om ons sprokies dag waar te maak. Ons bly in Nelspruit en dit was reedelik moeilik om oor die afstand te beplan maar Tannie Hendrien het dadelik ons prentjie gekry. Die kos was heerlik. Baie dankie.